Kuid püüdkem mõelda nagu Jeesus - et üldisemas plaanis ei saa asjad kokkuvõttes olla halvasti, sest jumalik kava ei saa luhtuda. Võtkem meie tänast päeva koos kõigi selle puudustega nii, et meie maised raskused ja muretsemised  on meis usulise ustavuse kasvatajad ja mõõtjad. Kui neid poleks, me jääksimegi oma rahulolusse unelema ega liiguks tegelikult oma arengus edasi. Selline unelemine on kena ja mõnus, kuid see pole veel see, mida meilt oodatakse. Laps võib unistada saada rongijuhiks, astronaudiks, muusikuks või teadlaseks... aga see laps peab ka midagi tegema, et see unelm reaalselt täituks.